 Wizara ya Kilimo imetoa mwito kwa sekta binafsi kuwekeza katika ujenzi wa maghala ya mazao kwa kuwa kuna upungufu mkubwa wa miundombinu hiyo.Waziri wa wizara hiyo Japhet Hasunga ametoa mwito huo leo jijini Dar es Salaam wakati anafungua mkutano wa wafanyabiashara wa nafaka ndani na nje ya nchi.Hasunga amesema, moja ya changamoto kubwa zinazokabili sekta ya kilimo ni ukosefu wa maghala ya kutosha hivyo jambo linaloathiri hata soko la mazao hayo.“Mazao yanayozalishwa ni mengi lakini hafadhi ni ndogo, hii inasababisha mazao kutohifadhiwa vizuri na hivyo mengi kuhahibika na ubora wake kushuka, jambo linalofanya mazao haya yasifanye vizuri sokoni,” amesema.Hasunga pia amesema kuna umuhimu wa wawekezaji na wafanyabiashara kufahamu kuwa kuna fursa ya kujenga viwanda na teknolojia nzuri za usindikaji mazao.